[image: image1.png]


       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

Изх.№ …………………………………..
ДО

ОБЩИНСКИ СЪВЕТ ЗЛАТОГРАД
ПРЕДЛОЖЕНИЕ
от Мирослав Митков Янчев – Кмет на Община Златоград
Относно: Промяна в разчета за капиталови разходи, финансирани с целева субсидия съгласно чл.53 от ЗДБРБ за 2024 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С Решение № И 57 от 19.02.2024 г. на Общински съвет – Златоград е одобрен поименен списък на обекти, включени за финансиране в Програмата за капиталови разходи за 2024 г.: позиция № 16 Улица „Георги Сава Раковски”, гр. Златоград - /проектиране/ и частично изграждане на стойност 49 080 лв., в т.ч. 30 000 лв. с целева субсидия за капиталови разходи, позиция №20 Улица "Кольо Фичето",  с.Старцево,   участък 1от о.т.9 до о.т.21; участък2  от о.т. 21 до о.т 26; участък 3 от  о.т. 26 до о.т 34  и от о.т. 350 през о.т. 34 до о.т. 35 с обща дължина на участъците - 1100м /проектиране/ + СМР /частично-на участък/ на стойност 205 000 лв., с източник на финансиране целева субсидия за капиталови разходи, позиция № 21 „Основен ремонт на ул. “Васил Левски“ с. Долен, участък с дължина 815 м, между о.т.150 до о.т.360, община Златоград“/ инженеринг - пътна част/ на стойност 108 600 лв., с източник на финансиране целева субсидия за капиталови разходи, позиция №  26 „Улица "Рупите" гр. Златоград“ - Проектиране  и първи етап изграждане, на стойност 35 000 лв. с източник на финансиране целева субсидия за капиталови разходи, позиция №  28 „Улица "Беловидово" гр. Златоград“ - Проектиране  и изграждане на подпорна стена, на стойност 18 000 лв., в т.ч. 15 000 лв. с целева субсидия за капиталови разходи, позиция №  41 "Изграждане на Топлопреносна мрежа с. Ерма река“ – Проектиране и СМР, на обща стойност 208 100 лв., в т.ч. 140 100 лв. с целева капиталова субсидия, позиция № 45 „Изграждане на временен приют за кучета“, на стойност 20 000 лв. с целева капиталова субсидия, и позиция №  49 „Общински път SML3106/SML2103/ Старцево – мах. Оловото, от км 0+000 до км 1+250“, участък с дължина L= 150м (от км 0+000 до км 0+150)“ / пътна част – инженеринг/, на стойност 118 900 лв. с финансиране целева субсидия за капиталови разходи.
Горепосочените позиции не могат да бъдат изпълнени до края на 2024 г., поради следните причини:
1. За позиция 41 „Инженеринг – проектиране, строителство, строителен надзор и авторски надзор на обект "Изграждане на Топлопреносна мрежа с. Ерма река“.

На 21.06.2024г. с Обява № F545021 е открита обществена поръчка с предмет „Изпълнение на инженеринг – проектиране, строителство и упражняване на авторски надзор на обект "Изграждане на Топлопреносна мрежа с. Ерма река“.

Обществената поръчка се възлага въз основа на икономически най-изгодната оферта. Икономически най-изгодната оферта се определя въз основа на критерий „оптимално съотношение качество/цена” със следните показатели:


Показател „Предложение за изпълнение на поръчката” с максимален брой точки 50;


Показател „Ценово предложение” (ЦП) с максимален брой точки 40; 


Показател „Срок за изпълнение на СМР” (СС) с максимален брой точки 5; 


Показател „Срок за изпълнение на проектиране” с максимален брой точки 5. 

В обявения срок за подаване на оферти – 08.07.2024г., 23:59 часа не е получена нито една оферта. Със Съобщение, публикувано на профила на купувача, на основание чл. 189а, ал. 2 от ЗОП е определен допълнителен срок за получаване на оферти – 22.07.2024г., 23:59 часа. В определения допълнителен срок за получаване на оферти – 22.07.2024г., 23:59 часа също не постъпва нито една оферта. На 23.07.2024 г. със Съобщение в ЦАИС ЕОП обществената поръчка е прекратена, поради непостъпване на нито една оферта.

На 24.07.2024г. с Обява № F561478 е открита отново обществена поръчка с предмет „Изпълнение на инженеринг – проектиране, строителство и упражняване на авторски надзор на обект "Изграждане на Топлопреносна мрежа с. Ерма река“.

Обществената поръчка се възлага въз основа на икономически най-изгодната оферта, при облекчени условия. Икономически най-изгодната оферта се определя въз основа на критерий „оптимално съотношение качество/цена” със следните показатели:

Показател „Срок за изпълнение на СМР” с максимален брой точки 25; 

Показател „Срок за изпълнение на проектиране” с максимален брой точки 25; 

Показател „Ценово предложение” (ЦП) с максимален брой точки 50.

В обявения срок за подаване на оферти – 08.08.2024г., 23:59 часа не е получена нито една оферта.

На 09.08.2024 г. със Съобщение в ЦАИС ЕОП обществената поръчка е прекратена, поради непостъпване на нито една оферта.

2. За позиция 21 „Изпълнение инженеринг – проектиране, строителство и упражняване на авторски надзор на обект: „Основен ремонт на ул. “Васил Левски“ с. Долен, участък с дължина 815 м, между о.т.150 до о.т.360, община Златоград“
На 20.06.2024г. с Обява № F544452 е открита обществена поръчка с предмет „Изпълнение инженеринг – проектиране, строителство и упражняване на авторски надзор на обект: „Основен ремонт на ул. “Васил Левски“ с. Долен, участък с дължина 815 м, между о.т.150 до о.т.360, община Златоград“.


Обществената поръчка се възлага въз основа на икономически най-изгодната оферта. Икономически най-изгодната оферта се определя въз основа на критерий „оптимално съотношение качество/цена” със следните показатели:


Показател „Предложение за изпълнение на поръчката” с максимален брой точки 50;


Показател „Ценово предложение” (ЦП) с максимален брой точки 40; 


Показател „Срок за изпълнение на СМР” (СС) с максимален брой точки 5; 


Показател „Срок за изпълнение на проектиране” (СП) с максимален брой точки 5. 

В обявения срок за подаване на оферти – 03.07.2024г., 23:59 часа не е получена нито една оферта.


На 04.07.2024 г. със Съобщение в ЦАИС ЕОП обществената поръчка е прекратена, поради непостъпване на нито една оферта.

На 19.07.2024г. с Обява № F558511 е открита отново обществена поръчка с предмет „Изпълнение инженеринг – проектиране, строителство и упражняване на авторски надзор на обект: „Основен ремонт на ул. “Васил Левски“ с. Долен, участък с дължина 815 м, между о.т.150 до о.т.360, община Златоград“.


Обществената поръчка се възлага въз основа на икономически най-изгодната оферта. Икономически най-изгодната оферта се определя въз основа на критерий „оптимално съотношение качество/цена” със следните показатели:


Показател „Предложение за изпълнение на поръчката” с максимален брой точки 50;


Показател „Ценово предложение” (ЦП) с максимален брой точки 40; 


Показател „Срок за изпълнение на СМР” (СС) с максимален брой точки 5; 


Показател „Срок за изпълнение на проектиране” (СП) с максимален брой точки 5. 

В обявения срок за подаване на оферти – 01.08.2024г., 23:59 часа не е получена нито една оферта. Със съобщение, публикувано на профила на купувача, на основание чл. 189а, ал. 2 от ЗОП е определен допълнителен срок за получаване на оферти – 13.08.2024г., 23:59 часа. В определения, допълнителен, срок за получаване на оферти – 13.08.2024г., 23:59 часа, също непостъпва нито една оферта.
На 14.08.2024 г. със Съобщение в ЦАИС ЕОП обществената поръчка е прекратена, поради непостъпване на нито една оферта.

3. За позиция 49 „Инженеринг – проектиране, строителство и упражняване на авторски надзор и строителен надзор на обект: „Общински път SML3106/SML2103/ Старцево – мах. Оловото, от км 0+000 до км 1+250“, участък с дължина L= 150м (от км 0+000 до км 0+150)“

На 19.06.2024г. с Обява № F543724 е открита  обществена поръчка с предмет „Изпълнение инженеринг – проектиране, строителство и упражняване на авторски надзор на обект: „Общински път SML3106/SML2103/ Старцево – мах. Оловото, от км 0+000 до км 1+250“, участък с дължина L= 150м (от км 0+000 до км 0+150)“.

На 29.07.2024г. със Съобщение в ЦАИС ЕОП обществената поръчка е прекратена, поради постъпило уведомление на 27.07.2024г., чрез ЦАИС ЕОП, от „Е******“ Е****, единствен класиран участник, съдържащо отказ от подписване на договор за изпълнение на обществената поръчка, поради невъзможност да бъде извършено проектиране в границите на съществуващото трасе. Необходимо е пътното платно да е с габарит минимум 4,50 м, за да бъде реализиран обектът, така че да се получи разрешение за строеж и впоследствие въвеждане в експлоатация.
4. За позиция № 16  Улица „Георги Сава Раковски”, гр. Златоград - /проектиране/ и частично изграждане на стойност 49 080 лв., в т.ч. 30 000 лв. с целева субсидия за капиталови разходи. В хода на изпълнение на договора за проектиране се установява, че съществуващото трасе на улицата не съответства на регулационния план. Необходимо е изготвяне на проект за изменение на Подробния устройствен план, за което се прилага процедура по ЗУТ, изискваща техническо време.
5. За позиция № 28 Улица "Беловидово" гр. Златоград - Проектиране  и изграждане на подпорна стена, е проведено пазарно проучване в контекста на изискванията на чл. 21, ал. 2 от Закона за обществени поръки („ЗОП“), във връзка с определяне на прогнозната стойност за възлагане изготвянето на технически проект за посочения обект. В резултат на извършеното пазарно проучване се установи, че най-ниската предложена цена  за изготвяне на техническия проект е 15 000 лв., без включен ДДС. Обектът не е възложен за изпълнение, поради недостатъчни средства за проектиране и изграждане, както е посочено в Програмата за капиталови разходи.
6. За позиция № 26 „Улица „Рупите“ гр. Златоград  - проектиране и първи етап изграждане и за позиция № 20 Улица "Кольо Фичето",  с.Старцево,   участък 1от о.т.9 до о.т.21; участък 2  от о.т. 21 до о.т 26; участък 3 от  о.т. 26 до о.т 34  и от о.т. 350 през о.т. 34 до о.т. 35 с обща дължина на участъците - 1100м /проектиране/ + СМР /частично - на участък/. Фирмата – изпълнител не изпълни предмета на сключения договор, в указания срок. С Анекс този договор е прекратен.  Следва да бъде изплатена, предвидената в договора, неустойка. Времето до края на годината е недостатъчно за усвояване на средствата за тези обекти.

7. За позиция № 45 „Изграждане на временен подслон за кучета“, на стойност 20 000 лв. с целева капиталова субсидия. Законовата уредба не регламентира изграждане на „Временен подслон“. Съгласно изискванията на законодателната уредба, за изграждане на приют, са необходими много повече средства от заложените 20 000 лв. 
Посочените финансови средства, представляващи целева субсидия за капиталови разходи, не могат да бъдат усвоени за заложените обекти до края на 2024 г. при условията на чл.56, ал.4 от ЗДБРБ за 2024 г. Законът предвижда средствата от целевата субсидия за капиталови разходи, за които няма инициирани платежни нареждания за директно плащане към контрагенти или други лица, остават по сметката на централния бюджет за 2024г. Това налага искане от моя страна за промяна в разчета за финансиране на капиталовите разходи, касаещ средствата, предоставени от целевата субсидия, в полза на Община Златоград, за да не се лиши общината от заложените средства.
С целевата субсидия за капиталови разходи, определена с чл.53, ал.1 от ЗДБРБ за 2024 г., може да се одобри финансиране на капиталови разходи за обекти за строителство и основен ремонт, за придобиване на материални и нематериални дълготрайни активи и за проучвателни и проектни работи, включително за съфинансиране и за плащания по заеми за капиталови разходи.
С цел изразходване на средствата в рамките на бюджетната година, предлагам, да бъде направена промяна в разчета за финансиране на капиталовите разходи касаещ средствата предоставени от целевата субсидия за капиталови разходи. 
Предлагам целевите средства за посочените обекти да бъдат пренасочени към други разходи, попадащи в обхвата на чл.53, ал.1 от ЗДБРБ за 2024 г., както следва:
1. За разплащане капиталови разходи от минали години, представляващи просрочени задължения, в размер на 158 109 лв., съгласно Приложение № 1.
2. Погасяване на ползвани заеми за финансиране на инвестиционни проекти, в размер на 514 491 лв., както следва :
· Погасяване на главница по кредит по договор № 1195 от 02.10.2020 г. за финансиране и рефинансиране на извършени допустими възстановими разходи за изпълнението на одобрени инвестиционни проекти по ОП РР " Въвеждане на мерки за енергийна ефективност и обновяване на многофамилни сгради….". Остатъчен размер на главницата към 30.11.2024 г. – 184 283 лв.
· Погасяване на главница по кредит по договор № 1227 от 01.02.2021 г. за финансиране и рефинансиране на собственото участие на Община Златоград за изпълнение на проект "Реконструкция и рехабилитация на улици, съоръженията и принадлежностите към тях в гр. Златоград и с.Старцево". Остатъчен размер на главницата към 30.11.2024 г. – 136 014 лв. 
· Погасяване на главница по дългосрочен кредит за Финансиране и рефинансиране на проект "Реконструкция и рехабилитация на общински път Златоград-Аламовци и общински път Страшимир - махала Боево и съоръженията и принадлежностите към тях" по договор за кредит № 1294 от 02.12.2021 г. Остатъчен размер на главницата към 30.11.2024 г. – 143 445 лв.  
· Частично погасяване на главница по дългосрочен кредит за Финансиране  за проект "Изграждане на паркова среда за широко обществено ползване в гр. Златоград" по договор за кредит № 1391 от 17.05.2023 г. в размер на 50 749 лв.
Погасяването на просрочените задължения е целесъобразно от гледна точка както на усвояване на целевата субсидия, в полза на Община Златоград за 2024г., като единствена възможност това да се реализира в оставащото време до приключване на бюджетната 2024г., така и за намаляване на размера на задълженията, което ще удовлетвори лица, спрямо които общината има неразплатени финансови задължения.  
Предвид гореизложеното, на основание чл.21, ал.1, т.6 от ЗМСМА, чл.124, ал.2 и ал.3 от Закона за публичните финанси, предлагам Общински съвет Златоград, да вземе следното 

РЕШЕНИЕ :

1. Одобрява ново разпределение на средствата от целевата субсидия за капиталови разходи, съгласно чл.53  и чл.55 от Закона за държавния бюджет на Република България за 2024 г. съгласно приложение № 2 – неразделна част от настоящето решение.
С уважение,
МИРОСЛАВ ЯНЧЕВ

Кмет на Община Златоград

Изготвили:
Инж. ЮХ 

Съгласувал:

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

